Í upphafi skal endinn skoða : hvernig nýtist málefnastjórnun í fyrirtækjarekstri?
Tilgangur og markmið þessarar rannsóknar er að skoða hvernig málefnastjórnun nýtist í fyrirtækjarekstri. Málefnastjórnun sem er skrefið á undan krísustjórnun getur stutt við fyrirtæki að aðlagast að breyttu umhverfi, bregðast við því og breyttum kröfum samfélagsins. Samkeppnishæfi fyrirtækja byggist ekki lengur einungis á því að vera með bestu vöruna og selja sem mest. Eins og uppruni málefnastjórnunar byggir á þá eru samfélagsbreytingar miklar og hraðar í takt við hvernig stafræni heimurinn hefur þróast hratt og þröskuldurinn inn í umræðuna lækkað. Framkvæmd var eiginleg rannsókn (e. qualitative) þar sem tekin voru hálf opin viðtöl (e. semi structured interviews) við framkvæmdastjóra fyrirtækja. Fyrirtækin eru ýmist í framleiðslu eða þjónustu, þau voru ólík í grunninn og stærð en áttu margt sammerkt þegar kom að svörum í viðtölunum þrátt fyrir mismunandi bolmagn til þess að bregðast við umhverfinu. Viðtalsramminn var byggður á þemum (e. theme) sem var unnið útfrá og svörin voru kóðuð (e. coding) undir hverju þema. Rýnt var í hvernig viðbrögð fyrirtækjanna hafa verið í gegnum tíðina við breyttum aðstæðum og krísum. Einnig hvernig þau myndu bregðast við aðstæðum sem samfélagið kallar á þau að bregðast við í dag. Helstu niðurstöðurnar eru þær að fyrirtækin hafi ómeðvitað notast við málefnastjórnun til að bregðast við og lifa af í síbreytilegu umhverfi. Fyrirtækin hafa þróast í gegnum tíð og tíma og aðlagað sig og menningu sína að breyttum tíðaranda að hverju sinni, það þurfi til þess að geta notast við málefnastjórnun.
Meistaraprófsritgerðir, Atvinnurekstur, Stjórnun, Breytingastjórnun, Leiðtogar, Stjórnunarstíll, Tækniþróun, Samkeppni í viðskiptum, Samfélagsábyrgð
Networked Digital Library of Theses and Dissertations